**Հայտարարություն**

Հարգելի՛ շահառուներ, Գնման իրավունքի պայմանագրի 4-րդ կետի 4.3.7., 4.3.8., 4.3.9. ենթակետերի համաձայն՝ նախատեսված է կառուցապատող-վաճառողի հետ կնքել փոխանցման ակտ և ընդունել օբյեկտը: Ծանուցում ստանալուց 5 (հինգ) աշխատանքային օրվա ընթացքում նախատեսված է բնակարանի արժեքի փուլային վերջին 10 % վճարումը:

Ընդառաջ գնալով շահառուների մի մասին՝ ՀՀ ԳԱԱ «Գիտության զարգացման հիմնադրամ»-ը որոշում է կայացրել այս գործընթացը կազմակերպել երկու տարբերակով.

* Շահառուները կվճարեն պայմանագրով նախատեսված փուլային վերջին 10 %-ը և իրավունք կստանան սեփականության փոխանցման ակտը գրանցել ՀՀ Կադաստրի կոմիտեում և դառնալ բնակարանի սեփականատեր: Շահառուն կընտրի նախապես ներկայացված նմուշներից նախընտրելի տարբերակները, որից հետո կիրականացվի բնակարանի վերանորոգումը և կհանձնվի շահառուին (նմուշների ընտրության, վերանորոգման աշխատանքների մեկնարկի և ավարտի մասին հավելյալ կծանուցվի):
* Այն շահառուները, որոնք կհրաժարվեն բնակարանի վերանորոգումից, նրանց հետ կկնքվի համաձայնագիր՝ փոխադարձ պարտավորությունների վերաբերյալ: Այս դեպքում շահառուն չի կատարի իր վերջին փուլային 10 % վճարումը և բնակարանի վերանորոգումը կիրականացնի իր միջոցներով:

Տեղեկացնում ենք, որ այս տարբերակը նախընտրած շահառուները, այնուամենայնիվ, պարտավորվում են իրենց փուլային վերջին 10 %-ից 200.000 (երկու հարյուր հազար) ՀՀ դրամ փոխանցել կառուցապատող-վաճառողի կողմից համաձայնագրում նշված հատուկ հաշվին՝ բակի բարեկարգման աշխատանքներն ավարտին հասցնելու նպատակով:

Հիշեցնենք նաև, որ «Գիտության զարգացման հիմնադրամ»-ը չի համագործակցել որևէ բանկի հետ, ուստի հիփոթեքային վարկ ունեցող շահառուներին խնդրում ենք բոլոր հարցերը նախապես ճշտել համապատասխան բանկի հետ: Հիմնադրամը պատրաստ է տրամադրել բանկի կողմից պահանջվող անհրաժեշտ բոլոր փաստաթղթերը: